ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ካናዳ ካልአይቲ ሃገር ሓሺሽ ካናቢስ ከም መዘናግዒ ክዝውተር ዘፍቀደት ሃገር ኮይና 17 ጥቅምቲ 2018 ምንጪ ስእሊ, Reuters መግለጺ ስእሊ, ኒኪ (ማእኸል) ን ፓወር (የማን) ካናቢስ ብምግዛእ ቀዳሞት ኮይኖም መንግስቲ ካብ ቀረጽ ሽያጥ ሓሺሽ ኣብ ዓመት 400 ሚልዮን ዶላር ክእክብ ከምዝኾነ ተፍሊጡ። ቀዳማይ ምኒስተር ጃስቲን ትሩዶ ከምዝበሎ፡ ዕላማ ናይዚ ሓድሽ ሕጊ ሓሺሽ ካብ ኢድ ትሕቲ-ዕድመ ቆልዑን ካብቶም ብሽያጥ ሓሺሽ ሃብቲ ዘኻዕበቱ ገበነኛታት ንምርሓቕ ዝዓለመ ኢዩ ኢሉ። ካናዳ ድሕሪ ዩራጓይ እታ ካልአይቲ ሃገር ተጠቀምቲ ሓሺሽ [ድሮጋ] ከምመዘናግዒ ክጥቀምሉ ብሕጊ ኣፍቂዳ። ዋላ`ኳ ድሮጋ ኣብ ጥዕና ተጠቀምትን ኣብ ሕጊ እታ ሃገርን ድሕነት ህዝብን ዘስዕቦ ጉድኣት ከምሕቶ ተተላዕለ፡ መንግስቲ ካናዳ ካብ ሮቡዕ ፍርቂ ለይቲ ንድሓር ኣብ መላእ-ሃገር ኣብዝርከብ ዕዳጋታት ብሕጋዊ መንገዲ ክሽየጥ ጀሚሩ። ገለ ካብቲ ዝግበር ዘሎ ምድላዋት ድማ ን15 ሚልዮን ስድራቤታት ዝርዝር ናይቲ ሓድሽ ናይ ድሮጋ ሕጊ ናብ ህዝቢ ምዝርጋሕን ናይ ህዝቢ ንቅሓት ኣብቲ ጉዳይ ንምዕባይን ሰፊሕ ናይ ጎስጓስ ዘመተን ዘጠቓለለ ኢዩ። መንግስቲ ካናዳ ሓሺሽ ንመዘናግዒ ክጥቀምሉ ፈቒዱ እንተኾነ ብሰንኪ ድሮጋ ዝስዕቡ ናይ ትራፊክ ሽግራት ፖሊሲ ነቲ ጉዳይ ብኸምይ ክገጥሞ ከምዝኽእል ገለ ካብ ናይ ህዝቢ ስክፍታታት ኢዩ። ናይ ካናዳ ኣውርጃታትን ምምሕዳር ከተማታትን ምጥቃም ድሮጋ ዘብቅዓሉ ንምትግባር ንኣዋርሕ ክዳለዋ ጸኒሐን። ኣውራጃታትን ግዝኣታትን ንዝርዝር ኣጠቓቕማ ድሮጋን ኣበይ ከምዝሽየጥን ዝዝውተርን ቀያዲ መምርሒ ከውጽኣ ሓልፍነተን ኢዩ። ካናዳ ንሓሺሽ ስጋብ ክንደይ ቅርብቲ ኢያ?
